《感兴 其二》
清代·黄任

峣峣者易缺，皎皎者易污。方枘纳圆凿，其势必龃龉。

高明坐一室，鬼瞰生揶揄。君子矫自好，岂能贬意趋。

盛气招重尤，寒情畏厚诬。埋照匿光彩，被褐怀瑾瑜。

先民亦有言，深藏贵若虚。

作者简介：黄任（1683一1768）字于莘，又字莘田，因喜藏砚，自号十砚老人、十砚翁，清代著名诗人，藏砚家，永福（今福建永泰县）人。康熙四十一年举人，官广东四会知县，罢官归，船中所载惟砚石。归里后生活清苦。工诗，以轻清流丽为时人所称，七绝尤负盛名。著有《秋江集》《香草笺》。